== Jødefejden ==
[[Fil:Jødefejden 1819b.jpg|thumb|200px|Scene fra Jødefejden 1819, gengivet af tegneren Knud Gamborg i 1881. Folkemængden angribes af husarerne foran de smadrede glasspejlsruder i brødrene Raphaels silke- og klædekræmmerbutik på Østergade.]]
{{uddybende|Jødefejden 1813|Jødefejden 1819-1820}}
I [[1813]] – efter den danske [[Statsbankerotten 1813|statsbankerot]], der medførte arbejdsløshed for mange danskere – kørte der i en periode en meget grov hetz mod jøderne i den danske presse. Den skyldes for en stor del at jøderne på grund af ovennævnte tiltag blev langt synligere og tog livligere del i samfundslivet, kombineret med den stærke nationalisme som dukkede op i denne periode. Man angreb dem for at være skyld i de økonomiske problemer, og særlig den danske digter [[Thomas Thaarup]] var en af de ledende stemmer imod jøderne. Jøderne, og forskellige danske forfattere f.eks. [[Jens Baggesen]] og [[Johan Werfel]], svarede igen ved at udgive forsvarsskrifter og ved indlæg i aviserne. Denne episode kaldes ''[[Jødefejden 1813|den litterære jødefejde]]'', men overses ofte, da den står i skyggen af den ''[[Jødefejden 1819-1820|korporlige jødefejde]]'' nogle år senere.
Religion Kultur